Z A P I S N I K
27. sjednice Vijeća Gradske četvrti Trnje, održane 28. kolovoza 2023. s početkom u 18:05 sati, u prostoru mjesne samouprave, Mjesni odbor Vrbik, Ulica Lavoslava Ružičke 26.
Nazočni članovi Vijeća: Petar Anić Božić, Petra Bušelić, Vladimir Dimić, Goran Đulić, Almasa Filipović, Šime Kovač, Viktor Kozar, Vesna Kušanić, Frana Laća, Vedran Mihelčić,   Rudolf Pristovnik, Marija Prša i Krešimir Rotim.
Ne nazočni članovi Vijeća: Zvonimir Glavaš i Mladen Perica.
Ostali nazočni: Martina Jakovina – voditeljica Područnog odsjeka Trnje i Daniela Vuković – stručna referentica u PO Trnje. 
Predsjednik utvrđuje da je na sjednici nazočno 13 od 15 članova Vijeća te Vijeće može pravovaljano raspravljati i odlučivati, otvara 27. sjednicu Vijeća.
Predsjednik otvara raspravu o zapisniku 26. sjednice Vijeća.
Predsjednik zaključuje raspravu i daje na glasovanje prihvaćanje zapisnika 26. sjednice. 

Vijeće 
je jednoglasno prihvatilo zapisnik 26. sjednice.
Predsjednik otvora  raspravu o predloženom dnevnom redu.

Predsjednik zaključuje raspravu i daje na glasovanje predloženi dnevni red.

Vijeće 
je jednoglasno prihvatilo sljedeći

D N E V N I  R E D :
	1.
	Prijedlog akcijskog plana za poboljšanje kvalitete zraka na području Grada Zagreba za razdoblje od 2023. do 2028.,

	2. 
	Prijedlog mjera za smanjivanje razine prizemnog ozona na području Grada Zagreba za razdoblje od 2023. do 2028.,

	3. 
	Komunalna problematika,

	4. 
	Prijedlog zaključka o davanju mišljenja o zahtjevu za kupnju k.č. 2647 i 2649/1, 
obje k.o. Trnje,

	5. 
	Prijedlog zaključka o davanju mišljenja o prijedlogu postavljanja zaštitnih elemenata tip „klamerica“ i uređenju površine – Ulica grada Vukovara 230 b,

	6. 
	Pitanja i prijedlozi.


Ad 1.
Prijedlog akcijskog plana za poboljšanje kvalitete zraka na području Grada 


Zagreba za razdoblje od 2023. do 2028.,
Predsjednik daje uvodno obrazloženje te otvara raspravu.
U raspravi sudjeluju: Vedran Mihelčić, Goran Đulić i Vesna Kušanić.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo  
ZAKLJUČAK

o davanju mišljenja o Prijedlogu akcijskog plana za poboljšanje kvalitete zraka na području Grada Zagreba za razdoblje od 2023. do 2028.

Zaključak se prilaže zapisniku.
Ad 2.
Prijedlog mjera za smanjivanje razine prizemnog ozona na području Grada 

Zagreba za razdoblje od 2023. do 2028.,
Predsjednik daje uvodno obrazloženje te otvara raspravu.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo 
ZAKLJUČAK

o davanju mišljenja o Prijedlogu mjera za smanjivanje razina prizemnog ozona na području Grada Zagreba za razdoblje od 2023. do 2028.

Zaključak se prilaže zapisniku.

Ad 3.
Komunalna problematika,
Predsjednik daje uvodno obrazloženje te otvara raspravu.

Predsjednik zaključio je raspravu i dao na glasovanje Prijedloge zaključaka.

Vijeće
je jednoglasno donijelo
Z A K LJ U Č A K

o postavljanju prometnog znaka „slijepa ulica“ na ulazu u Trnjansku strugu, 

Z A K LJ U Č A K

o postavljanju uspornika – uzdignute plohe u ulici Pile I. i Nalješkovićevoj ulici, prema prometnom elaboratu za Mjesni odbor „Marin Držić“,

Z A K LJ U Č A K

o prijedlogu preimenovanja autobusnog stajališta linije 218 pod imenom „Prisavlje“,

Z A K LJ U Č A K

o postavljanju prometnog znaka „zabrana prometa“ u Trnjansku strugu ispred k.br. 8, u smjeru zapada
i

Z A K LJ U Č A K

o očitovanju na peticiju građana protiv dodatne regulacije prometa u Rapskoj ulici.

Zaključci se prilažu zapisniku.
Ad 4. 
Prijedlog zaključka o davanju mišljenja o zahtjevu za kupnju k.č. 2647 i 2649/1, 
obje k.o. Trnje,
Predsjednik daje uvodno obrazloženje te otvara raspravu.
U raspravi sudjeluju: Vesna Kušanić, Frana Laća, Šime Kovač i Rudolf Pristovnik.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo  
Z A K LJ U Č A K

o davanju mišljenja o zahtjevu za kupnju k.č. 2647 i 2649/1, obje k.o. Trnje.

Zaključak se prilaže zapisniku.

Ad 5.
Prijedlog zaključka o davanju mišljenja o prijedlogu postavljanja zaštitnih 

elemenata tip „klamerica“ i uređenju površine – Ul. grada Vukovara 230b,
Predsjednik daje uvodno obrazloženje te otvara raspravu.
Predsjednik zaključio je raspravu i dao na glasovanje Prijedlog zaključka.

Vijeće 
je jednoglasno donijelo 
Z A K LJ U Č A K

o davanju mišljenja o prijedlogu postavljanja zaštitnih elemenata tip „klamerica“ i uređenjem površine – Ulica grada Vukovara 230 b.

Zaključak se prilaže zapisniku.
Ad 6.
Pitanja i prijedlozi.

Članovi Vijeća Frana Laća, Šime Kovač, Vedran Mihelčić, Rudolf Pristovnik i Vladimir Dimić podsjećaju na problem neodržavanja javnih zelenih površina. Predlažu da se od Podružnice Zrinjevac zamoli uređenje odnosno košnja dječjih igrališta. Podsjećaju na nepoznatog građana koji samoinicijativno održava park te predlažu da ga se na neki način nagradi.
Članovi Vijeća Šime Kovač i Vladimir Dimić ponovno traže informaciju u svezi uvođenja naplate parkiranja u Novskoj ulici.

Predsjednik zaključuje sjednicu.
Sjednica je završila u 18:40.
KLASA:024-08/23-002/223
URBROJ:251-13-11-17/005-23-4
Zagreb, 28. kolovoza 2023.
ZAPISNIK IZRADILA:

Daniela Vuković, v.r.



                                       PREDSJEDNIK

Vijeća Gradske četvrti Trnje
Goran Đulić, v.r.

